મુદિત(આયુષ્માન ખુરાના) અને સુગંધા(ભૂમિ પેડનેકર) એકબીજાને પસંદ કરે છે, પરંતુ બેમાંથી કોઇ પોતાના મનની વાત બીજાને જણાવવા તૈયાર નથી. આખરે મુદિત હિંમત કરી સુગંધાને પ્રપોઝ કરે છે અને બંનેના પરિવારજનોની સંમતિથી તેમની સગાઇ થાય છે. પ્રેમમાં ગળાડૂબ આ કપલને થોડા દિવસો પછી આવનારી મુશ્કેલી અંગે જાણ થાય છે. લગ્નની આગલી રાત્રે મુદિતને ખ્યાલ આવે છે કે, કોઇક કારણસર તે સુગંધા સાથે સંબંધ બાંધી શકતો નથી. આ મુદ્દાને ખૂબ સમજદારીપૂર્વક અને રમૂજી રીતે રજૂ કરવામાં આવ્યો છે. મુદિત પોતાની આ મેડિકલ કન્ડિશનને ઓવરકમ કરી પોતાના પ્રેમને પામવા સંઘર્ષ કરતો જોવા મળે છે.